Escandinavismos en francés

Os escandinavismos en francés se remontan en a suya mes gran part a lo lexico d'orichen norrén que se conservó en Normandía dimpués de l'asimilación lingüística d'os pobladors vikingos a la comunidat galorromana local. Destacan os termins referents a la mar y la vida d'os mariners, manimenos también bi ha parolas ligadas con l'agricultura, a ganadería y a vida en o medio rural. Belunas desapareixoron en a mesma Edat Meya u quedoron restreitas a las luengas d'Oil locals como o normando. Carlo Tagliavini: Los orígenes de las lenguas neolatinas. Introducción a la filología romance. Fondo de Cultura Economica, 1973. p 413.

 Lexico referent a comunidaz marineras 
O francés ampró de l'idioma normando parolas d'orichen escandinavo referents a la mar, os mariners y a piratería. Ye en este tipo de lexico a on que se troba correspondencias foneticas mes evidents con o norrén orichinal. A vegadas no ye claro si bella parola como marsouin ye un escandinavismo, un anglicismo u un neerlandismo por o pareixiu entre as primeras fases d'evolución d'as luengas chermanicas tamién por haber-ie una relación con o medio marín en os contactos entre os franceses, anglosaxons y holandeses.

 Comparanza fonetica 
Eixemplos de termins tecnicos u atros, maritimos u no, pasaus a lo francés por meyo d'o normandoFrancés Norrén antigoagrès greiðibite (< norm. [a]biter)bitabitte bitibordborðboulinebóglínabrayerbræðacarlinguekarlingcingler (anc. sigler) sigladalotdæladuvet (anc. dum, dunet)dúnnécouteskautéquiperskipaétravestafnflanerflanaflotteflotigirouette (< patois de Loira guiroué)veðr-vitigréergreiðaguindeauvindássguindervindahaubanhöfuðbendahouleholhunehúnnitagueútstagnantir (< norm. nant, namps)námquillekilir (plur. de kjölr)racage, raquerrakkiraz rásriperrisparisrifrogue (substantivo.)hrognrogue (adch.)hrókrtanguetangitillac, tilleþiljatolet’þollrvaguevág (acc.)varanguevrangvarechvágrek

 Clasca d'as embarcacions 
Carlingue: sobrequilla en castellano y catalán. 
Dalle: desaugue. De dalle deriva dalot con sufixo -ot.
Étrave: estrave en castellano, roda de proa en catalán.
Hune: cofa en castellano y catalán.
Quille: carena. Grant Cronica d'Espanya
Tillac: puent superior d'un baixiello.
Varangue: varenga en castellano y catalán.

A palabra brant (proa), desapareixió en a Edat Meya.

 Aparellos 
Agrès: aparellos. 
Bitte: estructura vertical d'amarrache.
Bouline: bolina en castellano y catalán.
Guindeau: estopor en castellano, molinet, serreta en catalán.
Hauban: obenque en castellano, obenc en catalán.
Flotte: a part d'o principal significau actual de flota, armada, tiene atros significaus como boya.

 Verbos relacionaus con as embarcacions 
250px|thumb|right|Embarcación remolcando un atra embarcación en o puerto de Rostock. O verbo remolcar en francés ye touer si se refiere a estos medios de transporte marins u fluvials.
Brayer: peguntar, aplicable a la impermeabilización d'embarcacions.
Cingler: navegar a embarcación con un rumbo determinau. 
Équiper: tripular. Si se refiere a naus de guerra: "armar" u "dotar".
Greer: aparellar.
Guinder: guindar en castellano y catalán, izar en castellano, issar en catalán. 
Riper: lascar en castellano, amollar en catalán.
Tanguer: cabecear u arfar en castellano, capficar u amorrar-se en catalán.
Touer: remolcar embarcacions.

O escandinavismo cingler u singler ha plegau a lo castellano y a lo catalán como singlar. No s'ha de confundir con o verbo homofono d'orichen latín cingler, relacionau etimolochicament con l'aragonés cinglo, cingla y cacinglo.

 Medio marín y costero 
Houle: un estau d'a mar con olas que fegura en a escala Douglas.
Mare: basa.
Raz: corrient d'augua.
Vague ola. Gramática francesa. Larousse Editorial, S.A, 2000., pp 206-208.

A parola raz ("corrient d'augua") tiene o mesmo orichen que o l'anglés race, tamién un escandinavismo. En os dos idiomas bi ha un uso d'esta parola aplicau a las mareas: raz-de-marée (cuan puya a marea y invade a costa), y tidal race ("corrient de marea").

 Fauna y flora marinas y costeras 
250px|thumb|right|Chroicocephalus ridibundus con plumache d'hibierno. Esta especie ye conoixida en francés como Mouette rieuse.
Crabe: cancro de mar. Podría estar a la vegada un escandinavismo y un neerlandismo que han entrau en o francés estándard dende o normando y o picardo respectivament.
Fia: molusco bivalvo d'a familia Mactridae, mes a sobén d'as especies Mactra stultorum y Mactra glauca, tamién conoixius en francés con a denominación de Mactre.
Lieu: un peix gadiforme, referindo-se en especial a unas especies d'o chenero Pollachius y a unas especies d'a familia Merlucciidae. Ye sinonimo de colin.
Marsouin: cetacio d'a familia Phocoenidae. 
Mouette: au d'a familia Laridae.
Rogue: ovarios de ciertas especies acuaticas comestibles que se presentan como pochas de chicoz uevos antes d'a frega. 
Turbot: rodaballo.
Varech: un tipo d'alga tamién denominau en francés con o bretonismo goémon.

No ye claro si marsouin ye un escadinavismo, un anglicismo antigo u un neerlandismo, en tot caso se remonta a lo protochermanico  *mariswīną ("tocín de mar").

 Lexico referent a comunidaz agricolas y ganaderas 
250px|thumb|right|Aparellada d'un caballo. Os aparellos se dicen en francés harnais, parola d'orichen norrén.
Bi ha un lexico relacionau con o medio rural de tierras d'interior que incluye aspectos relacionaus con as edificions, a vida familiar, a fauna, a flora, o treballo d'a tierra, a cría de bestiar, y ferramientas agricolas. Tot esto indica que os colonos escandinavos de Normandía no yeran una chica aristocracia guerrera y que muitos d'os escandinavos que se i establioron yeran labradors y pastors a la vegada que guerrers vikingos. 
Accroupir.
Bigot: beato.
Brayer: peguntar, aplicable a la impermeabilización d' embarcacions.
Coterie.
Duvet: plumón. Ballarín Cornel, A: Diccionario del Benasqués, Institución Fernando el Católico, Zaragoza, 2ª ed (1978). p 392.
Houspiller.
Nique.
Quenotte: dentet
Rincer: aclarir, esclarir, ixauguar.

Son escandinavismos d'o normando que no se troban en francés hogue (haugr en islandés, cognato de hauteur en francés estándard pero con significaus como "cabezo" u "puyalón") y flonde (flynder en islandés, carrelet en francés eestándard).

 Edificios 
Cottage: mas.
Guichet: puerta chica en una esportalada.
Haras.

 Ferramientas, instrumentos, trastes 
Bidon: bidón. Ye una palabra con equivalents en noruego y islandés y documentada en francés dende o sieglo XV en Normandía. Estió una palabra de mariners dica zaguers d'o sieglo XVIII.
Crochet: gancho. A palabra crochet fue amprada d'o francés por o castellano convertindo-se en corchete. David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Editorial Gredos, S.A., 2002 ISBN 8424923391, 9788424923396.pp 52-53, pp 240-244.
Harnais: aparello. En aragonés medieval existió a palabra etimolochiament relacionada arnés, que teneba un significau mes amplo que os aparellos d'os abríos. LÍBANO, Ángeles y SESMA, J. Ángel, Léxico comercial en Aragón (Siglo XV) Institución Fernando el Católico, 1982. 
Raccrocher.

 Atros campos lexicos 
Amadouer: afalagar. Podría relacionar-se con o norrén antigo mata y o danés mada (dar de minchar), pero tamién s'ha quiesto interpretar a partir de l'occitán amador.
Bagage: bagache, equipache. Deriva d'o francés antigo bague, que bel autor lo ha relacionau con o norrén antigo baggi ("paquet"), Ralph Paul De Gorog: The Scandinavian element in French and Norman: a study of the influence of the Scandinavian languages on French from the tenth century to the present. Bookman Associates, 1958. manimenos no ye pas seguro porque bague tiene cognatos con significau de paquet, saco u bolsa en friulián (bage), veneciano, emilián, lombardo, occitán antigo (baga), y mesmo en aragonés (baga, baguera, bagueras, baguereta, bagareta, bagaril, baguereta). As formas aragonesas tienen significaus relacionaus con tipos de cuerdas, (beluna pa ligar fardos y cargas), y Coromines las interpreta a partir d'o latín BACA (eslabón d'una cadena). 
Flâner: dondiar.
Fringale: fambre canina. 
Marmonner.
Mièvre: desucau.
Ricaner.
Rogue.

Destaca hanter d'o norrén antigo heimta (conducir a casa), a la vegada relacionau con heim (fogar, casa), encara que o significau siniestro se remonta a los tiempos de l'anglomanía y o encomienzo d'a novela fantastica.

 Escandinavismos recients 
Alque, d'o noruego alke.
Édredon.
Eider.
Elfe.
Geyser: guéiser. Deriva de lo islandés Geysir, nombre d'un celebre guéiser d'Islandia, a la vegada derivau de lo verbo gjósa (« brollar », « ruixar »), en norrén antigo geysa, que ha orichinau to gush en anglés.  
Harfang: Bubo scandiacus, d'o sueco harfång.
Nickel.
Renne.
Rutabaga.

 Toponimia norrena en Normandía 
A terminación -thorp(e) significa "lugar" y ye común en a toponimia anglesa (Scunthorpe). O toponimo normando Torgistorp se remonta a Thorgilsthorp y significa "lugar de Thorgils".

Un atro toponimo normando d'orichen norrén ye Étalonde, que se remonta a Steinslund.

 Referencias 

Bibliografía
 Carlo Tagliavini: Los orígenes de las lenguas neolatinas. Introducción a la filología romance. Fondo de Cultura Economica, 1973.
 Gramática francesa: Larousse Editorial, S.A, 2000.
 Peter Rickard: A History of the French Language. Editor:	Routledge, 2003. ISBN 1134838778, 9781134838776.
 Ralph Paul De Gorog: The Scandinavian element in French and Norman: a study of the influence of the Scandinavian languages on French from the tenth century to the present. Bookman Associates, 1958.
 Adolphe Hatzfeld et al.: Dictionnaire général (1890-1900). Traité de la formation de la langue. Paris, Delagrave, 1890.

 Se veiga tamién 
Adstrato escandinavo en anglés.

 Vinclos externos 
Le vocabulaire normand d'origine scandinave.

Frances
Categoría:Chermanismos en francés